18/10/2013 | Administración LocalMunicipal
Coristanco
Publicación en BOP por imposibilidade de notificación persoal

Intentada dúas veces en diferentes datas( 28/08/2013 e 19/09/2013) a notificación de decreto de alcaldía de data 21/08/2013 de incoación de expediente de limpeza de finca a través do servizo de correos sen que tal práctica fose posible por causas non imputables a esta Administración, e de conformidade co disposto nos artigos 59 e 61 da Lei 30/1992, de 26 de novembro de réxime xurídico das administracións públicas e do procedemento administrativo común, procédese á publicación do mesmo, co seguinte contido: D. Henry David Murgoitio El Bouhati, en data 17/07/2013 presentou ante o Concello de Coristanco un escrito (RE nº 3291), no que pon en coñecemento a existencia dunha finca sita en Avda Coruña nº 6-Agualada, que non cumpre coa normativa de distancias nin coas obrigas de seguridade, salubridade e ornato público das parcelas. A Policía local elaborou o seu informe en data 20/08/2013 no que pon de manifesto que “pegado á súa vivenda sita na Avda Coruña nº 6-Agualada (Coristanco), hai un monte (polígono 30 parcela 778) con maleza (toxos, silvas, etc) e árbores de gran tamaño (eucaliptos, carballos, etc) propiedade de Don Freddy Xavier Mafe Carrazana (…) distando uns 5-6 metros aproximadamente da vivenda do denunciante.” A este repecto, o a artigo 21.1 da Lei 3/2007 do 9 de abril, que os obrigados pola lei, estarán suxeitos a cumprir unhas distancias: “xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, (…). Ademáis, nos primeiros 30 metros non poderá haber as especies sinaladas na disposición adicional terceira da presente lei. As distancias mediranse dende o límite do solo urbano ou núcleo rural, no seu caso. As distancias no caso de edificacións, vivendas illadas ou urbanizacións mediranse dende o parámento das misma.“ Ademáis do sinalado, a ordenanza municipal de limpeza de fincas, seguridade, salubridade e ornato público, obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. Tendo en conta todo anterior, así como o artigo 22.3 da lei 3/2007 de 9 de abril de conformidade coas competencias en materia de Urbanismo e Medio Ambiente e o articulado da Lei 7/1985 de Bases de réxime local, que me veñen atribuidas pola normativa vixente Requerir a D. Freddy Xavier Mafe Carrazana como propietario para que, no prazo de 15 días naturais, presente as alegacións que considere oportunas no rexistro do Concello de Coristanco ou que proceda á adopción na finca da súa propiedade e sita en Agualada, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización desbroce, limpeza, retirada de maleza e matorral existente, tala de árbores (eucaliptos) e poda de castaños observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados pola acumulación de maleza e matorral, este Concello incoará o oportuno procedemento legal para garantizar o cumprimento das súas obrigas como propietario. Coristanco, 8 de outubro de 2013. O alcalde AntonioPensado Plágaro